Hei! Olen Helena Penttilä ja toivotan sinut tervetulleeksi -
tähän ohjelmaan.
Jumalan Sanasta haluaisin lukea aluksi -
Roomalaiskirjeen 12. luvusta jakeet 1-2.
"Jumalan armahtavan laupeuden kautta -
kehotan siis teitä, veljet: Antakaa ruumiinne eläväksi, -
pyhäksi, Jumalalle mieluisaksi uhriksi.
Tämä on teidän järjellinen jumalanpalveluksenne.
Älkää mukautuko tämän maailmanajan menoon, -
vaan muuttukaa mielenne uudistuksen kautta, -
jotta voisitte tutkia, mikä on Jumalan tahto, -
mikä on hyvää, hänen mielensä mukaista ja täydellistä."
Tässä Paavali kirjoittaa roomalaisille ja puhuu uskoville, -
joilla on suuri vaara tämän ja sen aikakauden keskellä, -
että elämä voi alkaa aivan kuin sammua -
ja se uskon elämän valtava todellisuus alkaa kadota.
Tulee monia asioita ihmisen elämään, -
joka alkaa syrjäyttää sen elämän todellisuutta, -
minkä Jumala on meille valmistanut.
On niin paljon elämän kiirettä, moninaista touhua, -
että aivan kuin unohtaa rakentaa sitä omaa sisäisen ihmisensä -
ja sisäisen elämänsä todellisuutta Jumalan yhteydessä.
Raamattu sanoo hyvin usein ja Jeesus itse sanoo -
ja Uusi testamentti toistaa sitä yhä uudelleen, -
että valvokaa ja rukoilkaa.
Että voisimme valvoa omaa sisäistä elämäämme -
ja olla tuoreessa elävässä yhteydessä elävään Jumalaan.
Että Jumalan Henki voisi johdattaa meidän elämäämme.
Sananlaskujen kirjan 3. luvun 5. jakeessa on -
hyvin vahva Sana ja kehotus: -
"Turvaa Herraan kaikesta sydämestäsi, -
äläkä nojaudu omaan ymmärrykseesi."
Ja jakeesta 6: "Tunne hänet kaikilla teilläsi, -
niin hän sinun polkusi tasoittaa."
Siinä on valtava kehotus, että meillä on oikeus tässä ajassa -
turvata Jumalaan, Jumalan Sanaan -
ja Sana on meitä lähellä.
Raamattu osoittaa Roomalais- kirjeessä, että Sana ei ole kaukana.
Sen tähden on hyvä, että luemme Jumalan Sanaa raviten sisintämme.
Raamattu antaa kuitenkin Psalmissa 73 hyvin vahvan kuvan siitä, -
kuinka uskovankin elämässä voidaan joutua kriisitilanteeseen -
ja kadottaa Jumalan läsnäolo ja tuore elävän Jumalan yhteys.
Psalmi 73 kertoo Aasafin elämästä.
Hänestä sanotaan, että hän oli ylistyksen johtaja.
Hän oli laulaja ja myöskin johti ylistystä siellä aikanansa.
Kuitenkin Raamattu tuo tässä Psalmien kirjassa -
erään hyvin tuskallisen elämän- kokemuksen Aasafin elämän kautta.
Hän alkoi kadottaa Jumalan tuntemisen iloa.
Hän alkoi kadottaa iloa ylistämisestä, -
iloa siitä, että Jumala on kaikkivaltias -
ja että Hänellä on kaikki valta.
Hänen elämänsä katse alkaa laskeutua elämän koettelemuksissa -
niihin mahdollisuuksiin, jotka hän itse kokee mahdollisiksi.
Jokainen meistä ymmärtää, -
että niin kauan kuin katseemme on luotuna elävään Jumalaan -
ja Jeesukseen Kristukseen, niin elämässämme on kantovoima.
Se voima tulee Jumalalta ja Jumalan Sana vahvistaa sitä.
Sitten tulevat ne elämän- tilanteet, -
että alamme kääntyä itseämme kohden -
ja alamme itsestämme etsiä Jumalan todellisuutta -
tai sitä, miten selviämme elämän vaikeuksissa.
Aasaf aloittaa psalminsa aivan valtavalla ylistyksellä.
Se on oikeastaan kuvaus siitä, -
että tämä psalmi, mitä hetken tässä sivuamme yhdessä, -
on Aasafin elämässä ollut käänteentekevä.
Sen hän runoilee siinä Jumalan edessä.
Hän haluaa ensin tuoda Jumalalle ylistyksen, kunnian ja kiitoksen -
ja hän sanoo näin: "Todellakin Jumala on hyvä Israelille, -
niille, joilla on puhdas sydän."
Ei vain Israelin kansan keskellä Jumala toiminut ja vaikuttanut, -
vaan Aasaf koki myös yksilönä, että Jumala oli hänelle hyvä.
Kun elämän vaikeudet saartoivat hänet, -
niin Aasaf alkoi katsella hänen ulkopuolellaan olevaa elämää.
Hän näki, kuinka jumalattomat ihmiset menestyvät.
Tuntui, että heillä oli kaikissa tekemisissään menestys.
Kun hän alkoi verrata sitä omaa elämäänsä, niin hän näki, -
että jumalaton menestyy ja hänellä on vain paljon vaikeuksia.
Eikä ainoastaan se tilanne siinä, vaan ne ympärillä olevat ihmiset -
pilkkasivat Aasafin uskoa ja sanoivat hänelle: -
"Onko tietoa Jumalalta?" He aivan kuin hyökkäsivät sanoilla -
Aasafin elämää vasten.
Aasaf joutuu sanomaan, että joka aamu hän saa kuritusta.
Joka aamu hänen elämässään on ahtauksia.
Ja jumalaton, elävää Jumalaa elämäänsä tunnustamaton ihminen -
tulee vasten ja pilkkaa sitä, että hän uskoo Jumalaan.
Kun Aasaf on näiden elämänsä tuntojen ahdistamana, -
on kuitenkin valtavaa tietää koko ajan, -
että vaikka Aasaf kokee tätä elämänsä tuntoa ja kipua, -
niin Jumala ei ole kaukana hänen elämästään.
Jumala aivan kuin ympäröi Aasafin elämää -
ja alkaa hiljalleen nostaa Aasafin sisäisiä silmiä, -
sisäistä elämää siihen todellisuuteen.
Aasaf, ei kaikki ole siinä, mitä katselet ympärilläsi.
Näet monien ihmisten menestyvän, -
jotka eivät tarvitse näennäisesti elämäänsä Jumalaa.
Heillä voi olla valtavat asunnot ja kauniit tilat olla ja mennä.
He voivat menestyä ammateissaan. Omaisuutta voi olla runsaasti.
Kun Aasaf katsoo sitten omaa elämäänsä, -
hän näkee vain köyhyyttä. Hän näkee vain sitä, -
että hänellä on inhimillisestikin puutetta elämässä.
Tässä tilanteessa Aasaf aivan kuin pysähtyy.
Hän alkaa miettiä, onko tässä elämässä jotain järkeä.
Olenko turhaan pitänyt käteni puhtaina?
Olenko minä turhaan vannonut elämäni viattomuudessa?
Olenko minä turhaan turvannut elämässäni Jumalaan ja siihen, -
että ei vain tätä ajallista, vaan että Jumalassa on myös ikuisuus.
Hän joutuu valtavan ahdistuksen keskelle, -
kun hän miettii tätä pienessä sydämessään ja elämässään.
Raamattu sanoo Psalmin 73 jakeessa:
"Minä mietin ymmärtääkseni tämän, -
mutta se oli minusta kovin vaikeaa..."
On valtavaa tietää ja ajatella sitä, -
että vaikka meillä on ahdistukset ja joudumme välillä miettimään, -
mikä tämän elämän tarkoitus on, jopa uskovina, -
niin ei Jumala ole silti väistynyt. Hän näkee syvimmät ajatuksemme, -
syvimmät tunteet ja sen, mitä me todellisuudessa haluamme elämältä.
Aasaf ei päästänyt itseään helpolla.
Hän ei halunnut mennä maailman elämän mukaan.
Hän halusi aivan kuin etsiä siihen elämäänsä, -
onko Jumala sittenkin hänen kanssaan.
Onko jotain, missä Jumala voi avata hänet näkemään, -
että hänen elämänsä näkemys Jumalan yhteydessä, -
hänen vaelluksensa ei ole turha, ei vain tätä aikaa varten?
Raamattu sanoo täällä ihanasti, kun Aasaf miettii tätä elämässään.
Hän asettaa sydämensä avoimena Jumalan kasvojen eteen -
ja pyytää Jumalan ilmestymistä omaan sisimpäänsä.
Sitten tulee kuin taitekohta. Jakeessa 17 sanotaan: -
"kunnes pääsin sisälle Jumalan pyhyyksiin ja käsitin, -
mikä heidän loppunsa on oleva."
"Kunnes pääsin sisälle Jumalan pyhyyksiin."
Äsken Sananlaskujen kirjassa sanottiin: -
"Turvaa kaikesta sydämestäsi Herraan."
Ja että me voisimme tuntea Hänet kaikilla elämämme teillä.
Psalmissa Aasaf sanoo, että hän haluaa turvata tähän.
Hän haluaa nähdä oman elämänsä teillä, -
mitä Jumalalla on hänelle sanottavaa.
On valtavaa lukea näitä jakeita.
Jumala ei jätä koskaan yksin etsivää ihmistä, -
etsii hän sitten yksinäisyydessä tai seurakunnan keskellä -
ja kokee omat kipunsa. Silti Jumala ei ole koskaan kaukana.
Jumala haluaa muuttaa koettelemuksen tai ahdistuksen.
Hän haluaa muuttaa sen sellaiseksi elämän portiksi sinulle, -
että saat vielä riemuita, kokea elämässäsi, -
että Jumala on ja näkee sinut ja tunnistaa sinut.
Sinä saat tuntea Hänet elämäsi tiellä.
Kaikkein valtavinta, mitä Aasafin elämään piirretään.
Ei ole vain se hetki, että hänet nostetaan sisäisestä ahtaudesta.
Hänen ymmärryksensä avautuu käsittämään Jumalan Sanoja, -
Jumalan kirjan, Jumalan, todellisuuden.
Kun nuo Jumalan Sanat alkavat aueta hänelle, -
hän pääsee kuin näköyhteyteen.
Hän aivan kuin näkee sisäisillä silmillään.
En usko, että tekisin Raamatulle väkivaltaa, kun sanon, -
että Jumala avasi Aasafin näkemään aivan kuin hengessä, -
että on jotakin enemmän. Kun Aasafin sisin avautuu Jumalan Sanalle, -
niin mitä hän näkee? Hän näkee sen jumalattoman ihmisen, -
joka saattaa kerskata hänen elämäänsä vasten: -
"Onko sinun Jumalasi todellinen? Elääkö sinun Jumalasi? -
Kannattaako sinun palvella elävää Jumalaa?"
Aasaf saa nähdä, mikä on jumalattoman ihmisen loppu.
Mikä on se todellisuus, -
kun jonain päivänä ajallisen elämän viimeiset kellot soivat -
ihmisen elämän ylitse ja hän joutuu astumaan kuoleman porteista sisään.
Aasaf näkee, että ihmistä, joka ei tunnista eikä tunnusta Jumalaa, -
sinä päivänä eivät auta hänen läheisimpänsä, -
ei hänen omaisuutensa, kauniit talonsa, menestyksensä.
Tarvitaan jotakin enemmän.
Se enemmän on Jumalan todellisuus, Jumalan läsnäolo.
Hän näkee, kuinka jumalaton ihminen joutuu liukkaalle -
ja luisuu kohden perikatoa, ikuista eroa elävästä Jumalasta.
Nyt Aasaf katselee näitä kahta asiaa.
Olla Jumalan palvelijana, vaikkakin joskus kärsimyksissä/koetuksissa, -
joskus jopa köyhyydessä ja ahtaudessa.
Tai olla palvelemassa tätä aikaa, omaa elämäänsä ja sitä jumalaa, -
joka hallitsee tässä maailman- kaikkeudessa.
On kaksi päämäärää: päämäärä joko Jumalan yhteydessä -
ja on päämäärä, joka on ikuinen ero elävästä Jumalasta.
Siellä ei enää ole elämän muutosta.
Kun Aasaf katselee näitä kahta ääripäätä, -
näkee, minne hänen elämänsä on päättymässä.
Siellä päätepisteessä odottaa iankaikkinen Jumala.
Se Jumala, joka odottaa Aasafin elämää, ottaa hänet vastaan, -
vie hänet sinne ikuiseen iloon, siihen ihanaan kaupunkiin, -
jonka Jumala on Kristuksessa Jeesuksessa valmistanut.
Kun hän katselee tätä, hän huudahtaa koko sydämensä syvyydestä.
Hän tajuaa, että hänen elämänsä on Jumalan kädessä.
Sillä on jotain niin syvää ikuisuusarvoa, -
että sillä on iankaikkisen elämän päämäärä.
Hän kokee koko sisäisessä maail- massaan aivan uuden murroksen.
Hän haluaa muuttua, koko elämällään laskeutua Jumalan käsiin.
Hän ei halua loitontua Jumalasta. Hän ei halua komennella Jumalaa.
Hän haluaa laskeutua, tehdä valinnan: -
"Minä haluan seurata elävää Jumalaa, -
joka yksin ja ainoastaan voi tuoda elämääni sen ikuisuuden siunauksen.
Saan turvata iankaikkiseen Jumalaan ja tunnistaa Hänet elämäni teillä."
Kun katsomme Jumalan Sanaa, voimme avata sitä Efesolaiskirjeestä.
Voimme katsoa monista eri kohdista. Me näemme, -
kuinka Paavali kirjoittaa myöskin efesolaisille.
Hän sanoo: "Voi, kunpa teidän sydämenne silmät, -
kunpa näkisitte sen kirkkauden, korkeuden ja pyhyyden, -
minkä Kristus on valmistanut! -
Kuinka suuri ja ylenpalttinen on Hänen voimansa niitä kohtaan, -
jotka Jumalaa rakastavat." Voi, miten valtava lupaus!
Rakas ystäväni, olen halunnut piirtää sinulle, -
joka tänään kyselet elämän ahdis- tuksissa, missä sinun Jumalasi on.
Missä Jumala viipyy? Missä on se vastaus, jota olen odottanut?
Miksi jumalaton ihminen voi nousta minua vastaan?
Miksi jumalaton ihminen voi pilkata minun uskoani?
Jumala, näetkö, että se sattuu? Se tekee kipeää.
Kaiken tämän keskellä haluan sanoa sinulle: -
Paina pääsi Jumalan ikiaikaisen Sanan alle.
Erottaudu vaikka hetkeksi päivän helteestä ja avaa tämä Pyhä kirja.
Lue sieltä niitä ihania tuttuja Sanoja.
Niin on Jumala maailmaa rakastanut, ettei yksikään hukkuisi, -
vaan että hänellä olisi elämä Kristuksen sovituksessa.
Tuon pienoisevankeliumin voit lukea Johanneksen evankeliumin alusta, -
3. luvusta. On valtavaa tietää tässä ajassa, -
että Jumala ei ole koskaan luvannut omillensa helppoa tietä.
Mutta se minkä, Jumala on luvannut, se on voima.
Se voima ei järky tämän maailman voimien järähdellessä.
Se ei vie meitä koskaan kadotusta kohden.
Se ei vie meitä koskaan syntiä kohden.
Se vie meitä Kristuksen syliin oikein ammentamaan sieltä -
Kristuksen valtavaa suuruutta, kirkkautta, -
mutta myös anteeksiantamuksen siunausta.
Näemme, kuinka armo voi tulla niin elämän keskelle.
Saamme oman elämämme keskellä soperrella: -
"Taivaallinen Isä Jeesuksessa Kristuksessa, -
anna kaikki minun syntini minulle anteeksi."
Tämä on elämän valintaa.
Tähän valintaan Jumala kutsuu jokaista.
Sinuakin, joka olet turvannut elämässäsi omiin voimavaroihisi, -
omiin suunnitelmiisi. Olet saanut nähdä kenties menestystä.
Olet saanut nähdä monia onnistumisia, -
mutta ystäväni, tiedä, että se ei koskaan riitä silloin, -
kun on kysymys ikuisuudestamme. Siitä elämästä, -
jolloin kerran kuoleman jälkeen tulevat kaikki ihmiset -
notkistamaan polvensa suuren Messiaan, -
Kuninkaan, Kristuksen edessä.
Sinä päivänä ei kysytä menestymistarinoitasi, -
ei sitä, kuinka olet saavuttanut jotakin.
Sinä päivänä merkitsee vain se, että voidaan sanoa: -
sinun syntisi on annettu sinulle anteeksi -
Jeesuksen nimessä ja veressä.
Ystäväni, ellei se tapahdu tässä ajallisessa elämässä, -
uskon, että Jumala kutsuu sinua ihmeelliseen pelastukseen tänään.
Tämä elämänvalinta on tehtävä täällä ajassa.
Mieleeni tulee ajatus eräästä taidegalleriasta.
Siellä oli taidenäyttely menossa ja gallerian pitäjä kertoi.
Taulujen keskellä oli suurikokoinen valtava taulu, -
johon oli kuvattu erikoinen aihe.
Hän kertoi, kuinka oli mielenkiintoista katsella, -
kun ihmiset näyttelytilassa kävivät taulujen luona, -
ja tulivat tuon yhden taulun kohdalle.
Oli erilaisia kommentteja: "Onpa mahtavat kehykset!"
"Onpa outo aihe!" "Onpa taiteilijalla tummansävyiset värit!"
Hän kertoi, mitä tauluun oli kuvattu.
Siihen oli kuvattu pöytä, jolla oli shakkilauta.
Toisella puolella pelaajana oli ihminen.
Toisella puolella pelaajana oli sielujen vihollinen, saatana.
Pelitilanne oli merkillisessä vaiheessa.
Ihmisellä oli vielä yksi siirto jäljellä.
Hän katselee tuossa taulussa sitä pelipöytää.
Tuntuu, että kaikki on menetetty.
Siirrot on siirretty, ja vihollinen on voitolla.
Tuo aihe oli tallennettu tuohon tauluun.
Eräänä päivänä taidegalleriaan tulee iäkäs mies, -
joka pysähtyy tuon taulun äärelle.
Hän astuu muutaman askeleen taaemmaksi, välillä lähemmäksi.
Hän viipyy ja viipyy.
Katselee sitä peliasetelmaa.
Yhtäkkiä kuuluu huudahdus: "Yksi mahdollisuus, -
yksi siirto on vielä mahdollista!"
Tuo mies oli vanha shakin maailmanmestari.
Hän katseli pelipöytää ja löysi ratkaisun.
Hän tajusi, että ihmisellä oli vielä yksi siirto jäljellä.
Jotenkin ajattelen katsellessani sitä Jumalan todellisuutta, -
mistä olen tänään puhunut. Elämänvalinta.
Aasaf valitsi ja hän valitsi elämäänsä Jumalan.
Sen valinnan alla ja seurauksena oli se, -
ettei hänelle lisätty rikkauksia.
Kenties joka aamu edelleen, kuten hän sanoi, hän saa kuritusta.
Mutta mitä hänen elämässään oli?
Hän tiesi, että hänen yllään on Jumalan vanhurskas käsi.
Hän tiesi, että Jumalan turva on hänen elämässään.
Anteeksiantamus, se ihmeellinen elämän päämäärä on edessä.
Psalmin loppujakeissa on -
paljon käytetty Jumalan Sanan ja Psalmin jae, joka sanoo näin: -
"Mutta minun onneni on olla lähellä Jumalaa, -
minä panen turvani Herraan Jumalaan, -
kertoakseni kaikista sinun töistäsi."
Yhtäkkiä tämä Jumalan Sana, se valinta Aasafin elämässä, -
nosti hänet niiden olosuhteiden yläpuolelle ja hän sai riemuita, -
että Jumala on sittenkin Jumala, joka valvoo hänen elämäänsä.
Hän tulee nostamaan sen siihen asemaan, -
että hän kerran eräänä päivänä saa olla perillä Jumalan kaupungissa.
Se on niin suuri asia Aasafin elämässä, että hän sanoo: -
"Haluan kertoa näistä Jumalan teoista. -
Haluan jakaa Jumalan ilmestymistä omassa elämässäni, -
että monet saisivat tulla tuntemaan elävän Jumalan."
Voi, mikä ilo! Voi, mikä riemu saada olla lähellä, -
saada olla Kristuksen, Jumalan Pojan, elämässä sisällä, -
sisällä Jumalan suunnitelmassa.
Kun ajattelen sitä valintaa, niin se puhuu myös sen, -
että voi jättää valitsematta.
Tai voi valita sen tien, jossa haluaa vain tätä ajallisuutta -
ja saa sielullensa ikuisen eron elävästä Jumalasta.
Ystäväni, haluan tässä sanoa sinulle, -
jonka sydämessä ei ole rauhaa Jumalan kanssa.
En voi tarjota sinulle sitä, että tullessasi Jumalan valtakuntaan -
kaikki elämässäsi helpottuu. Sen voin silti sanoa, -
että Jumalan voima tulee voimaksesi ja saat nähdä tämän ajan keskellä, -
että Jumala valvoo ihmisen elämää. Aasaf riemuitsi siitä.
Minäkin saan sanoa tänään: Jeesus Kristus on Herra -
ja iloita siitä, että saan kertoa -
vahvasta, valtavasta pelastuksen sanomasta.
Sen tähden pyydän, että kanssani hiljennyt hetkeksi rukoukseen.
Jos sydämessäsi on jano, että haluat kohdata elävän Jumalan, -
niin tiedä: Jumala on. Jumala voi muuttaa elämäsi -
ja samalla myös ikuisuuskohtalosi.
Taivaallinen Isä, kiitos, että saamme olla tässä -
pyhien kasvojesi edessä. Herra, Sinä odotat jonkun sydäntä -
ja haluat puhdistaa sen tänään, Kristus, pyhällä verelläsi -
tuodaksesi hänen elämäänsä iankaikkisen elämän.
Jeesus, sen tähden Sinä menit ja toit sovituksen, -
kärsit kuoleman, ylösnousit, että voimme julistaa tänään -
syntejä anteeksi. Puhua uuden elämän siunauksesta -
ja Jumalan turvallisesta voimasta, -
joka kestää kaikkien elämän asioiden halki.
Taivaallinen Isä, kiitos, että siunaat jokaista etsivää, -
jokaista, joka tänään janoaa Sinua, suuri Vapahtaja.
Me saamme sanoa aamen.
Kiitos, että olit kanssani tämän hetken Jumalan Sanan äärellä.
Rukoilen, että löytäisit elämääsi iankaikkisen turvan Jeesuksessa.
Aamen.
Ystäväni, jos haluat tukea tätä ohjelmaa, niin voit soittaa -
puhelinnumeroon 0600 10077.
Hinta on noin 10 euroa. Voit myös tukea pankin kautta.
Kuvan alareunassa on tilinumero ja viite, -
jolla voit tukea juuri tätä ohjelmaa.
Jeesus olkoon sinun kanssasi ja siunatkoon sinua!
Tekstitys: Tuula-Riitta Virrankare